cyanic-selkie/wikianc huggingface dataset:
Հադսուն
Հադսուն (դանիերեն՝ Hadsund [ha̝ð̠ˠ̞ˈsɔ̟̝nˀ]), քաղաք Դանիայում՝ Հյուսիսային Յուտլանդիա մարզում։ Քաղաքի բնակչությունը կազմում է 5.051 մարդ (2019)։ Այս քաղաքում է ծնվել ու մեծացել դանիացի ֆուտբոլիստ, Բրոնդբյու, Շալկե-04 ակումբների և Դանիայի ազգային հավաքականի հարձակվող Էբբե Սանդը։
Անոթային ուռուցք
Դեմքի վրա եղած անոթային ուռուցքները առանձին դեպքերում կարող են առաջ բերել այլանդակություն, որը վերացվում է վիրաբուժական միջամտությամբ։
Հադսուն
Ծանոթագրություններ
Կատեգորիա:Դանիայի քաղաքներ Կատեգորիա:1854 թվականին հիմնադրված բնակավայրեր
Ռաֆայել Մեգալ
Մելիքյան Ռաֆայել Արմենի - Մեգալ, հայ գեղանկարիչ, ՀՀ վաստակավոր նկարիչ (2013)։
Կենսագրություն
1998-2004 թվականներին սովորել է Երևանի Գեղարվեստի պետական ակադեմիայում։
2008 թվականից Հայաստանի նկարիչների միության անդամ է։
Ռաֆայել Մեգալի նկարները գտնվում են Հայաստանի ազգային պատկերասրահում, Մակեդոնիայի ժամանակակից արվեստի թանգարանում, Վատիկանում, Վենետիկի Մխիթարյան միաբանությունում, Երուսաղեմի Սուրբ Հակոբ եկեղեցում, ինչպես նաև այլ ցուցասրահներում և անհատական հավաքածուներում ։
Ցուցահանդեսներ
1995 թվականից սկսած ունեցել է բազմաթիվ անհատական ցուցահանդեսներ, ինչպես նաև մասնակցել է մի շարք միջազգային ցուցահանդեսների։
Անհատական ցուցահանդեսներ է ունեցել՝
Մրցանակներ, պարգևներ, կոչումներ
2013 թվականին «Մարութա սար»` չարի և բարու պատերազմը պատկերող մասշտաբային ստեղծագործությամբ Ֆլորնցիայում արժանացել ` Լորենցո Մեդիչիի դիմաքանդակով արծաթե մեդալին ։
Ծանոթագրություններ
Կատեգորիա:Հայ նկարիչներ Կատեգորիա:ՀՀ վաստակավոր նկարիչներ Կատեգորիա:Հայաստանի նկարիչների միության անդամներ Կատեգորիա:Երևանի գեղարվեստի պետական ակադեմիայի շրջանավարտներ Կատեգորիա:Հայ գեղանկարիչներ
Թուզլա (Կարսի գավառ)
Թուզլա, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևելյան Հայաստանի գյուղեր
Անաստասիա Տատարևա
Անաստասիա Ալեքսեևնա Տատարևա (Анастасия Алексеевна Татарева, ), ռուս մարմնամարզուհի, օլիմպիական չեմպիոն (2016), աշխարհի և Եվրոպայի բազմակի չեմպիոն, Ռուսաստանի սպորտի վաստակավոր վարպետ ։
Կարիերա
Անաստասիա Տատարևան Եկատերինբուրգի «Վիկտորիա» մանկապատանեկան մարզադպրոցի սան է։ Հետագայում սկսել է մարզվել Դմիտրով քաղաքում՝ Աննա Շումիլովայի (Դյաչենկո) մոտ։ 2014 թվականին Անաստասիա Տատարևան դարձել է Եվրոպայի և աշխարհի չեմպիոն խմբային վարժություններում։
2015 թվականին Անաստասիա Տատարևան դարձել է Եվրոպական I խաղերի երկակի չեմպիոն, ապա նվաճել երկու ոսկե և մեկ արծաթե մեդալներ Շտուտգարտում անցկացվող աշխարհի խմբային վարժություններում, ինչպես նաև ստացել է արտոնագիր 2016 թվականին Ռիո դե Ժանեյրոյում անցկացվելիք Օլիմպիական խաղերին մասնակցելու համար։ 2016 թվականին հաղթել է Հոլոնում անցկացվող Եվրոպայի առաջնությունում, ինչպես նաև դարձել է օլիմպիական չեմպիոն՝ Ռուսաստանի հավաքականի կազմում մասնակցելով խմբային բազմամարտին (նրանից բացի թիմի կազմում ընդգրկված են եղել Վերա Բիրյուկովա, Անաստասիա Բլիզնյուկը, Անաստասիա Մաքսիմովան և Մարիա Տոլկաչյովան)։
2017 թվականին Պեզարոյում անցկացված աշխարհի առաջնությունում Ռուսաստանի թիմը նորացված կազմով (որի կազմում Անաստասիա Տատարևայից բացի ընդգրկվել էին Անաստասիա Բլիզնյուկը, Մարիա Կրավցովան, Եվգենյա Լևանովան, Քսենյա Պոլյակովան, Մարիա Տոլկաչյովան) նվաճել է երկու ոսկե մեդալ։
Սլավիկ Պարոնյան
Սլավիկ Բաղդասարի Պարոնյան, հայ նկարիչ, Հայաստանի Հանրապետության ժողովրդական նկարիչ (2012)։
Կենսագրություն
Սլավիկ Բաղդասարի Պարոնյանը ծնվել է 1929թ. Երևանում՝ Վանից գաղթած ընտանիքում։ 1937թ.-ից սովորել է Երևանի Արազի անվան թիվ 29 միջնակարգ դպրոցում:1945թ. ընդունվել է Փանոս Թեռլեմեզյանի անվան Գեղանկարչական ուսում- նարանը:1949թ. ավարտել ուսումնարանը կարմիր դիպլոմով։ 1949թ.-ին ընդունվել  է Երևանի գեղարվեստաթատերական ինստիտուտի Գեղանկարչության բաժինը։ 1955թ.-ին ավարտել է ինստիտուտը որպես գեղանկարիչ։
1956թ.-ին դարձել է ՀՍՍՀ նկարիչների միության անդամ։
Մասնակցել է բազմաթիվ երիտասարդական ցուահանդեսների՝ այդ թվում՝ 1957թ.-ին 6-րդ երիտասարդության և ուսանողության միջազգային փառատոնի ԽՍՀՄ երիտասարդ նկարիչների ցուցահանդեսին,որտեղ արժանացել է հատուկ մրցանակի՝ ներկայացնելով ՛՛Արագածի փեշերին՛՛, ՛՛Գարնան զարթոնք՛՛ և ՛՛Մգուպ գյուղի շրջակայքը՛՛ նկարները։
1983թ.-ին դարձել է ՀՍՍՀ վաստակավոր նկարիչ։
1983թ.-ին Մոսկվայում կայացած համամիութենական ցուցահանդեսին արժանացել է լավագույն բնանկարչի մրցանակին։
1992թ.-ին մասնակցել է Ֆրանսիայի  Վալենս քաղաքում կայացած համաշխարհային ցուցահանդեսում։
2005թ.-ին մասնակցել է ԱՄՆ Նյու Ջերսի նահանգի Համազգային հայ կրթական և մշակութային միության կազմակերպած ցուցահանդեսին։
2009թ. Ստեփանակերտի քաղաքապետարանի Երևանի ճարտարապետության և շինարարության համալսարանի,Հայաստանի ճարտարապետության ազգային թանգարանի աջակցությամբ բացվեց անհատական ցուցահանդես Ստեփանակերտում։
2009թ. Անհատական ցուցահանդես՝ Երևանի ճարտարապետության և շինարարության համալսարանի,Հայաստանի ճարտարապետության ազգային թանգարանի աջակցությամբ։
2009թ. Երևանի քաղաքապետարանի և ՀՀ Մշակույթի նախարարության կողմից ստացել է պատվոգրեր՝ Երևանի պատմության թանգարանի կերպարվեստի հավաքածուն հարստացնելու համար։ 2010թ.-ին  ԵՃՇՊՀ պետական համալսարանի պատվավոր պրոֆեսոր։ 2011թ.-ին ՀՀ Ազգային ժողովում անհատական ցուցահանդես է ունեցել։
2012թ.-ին մասնակցել է ԵՃՇՊՀ-ի 90-ամյակին նվիրված ցուցահանդեսին։
2012թ. սեպտեմբերի  18-ին  շնորհվել է ՀՀ ժողովրդական նկարչի կոչում։
Վաստակաշատ բնանկարչի բազմաթիվ աշխատանքները իրենց արժանի տեղն են գտել ինչպես Հայաստանի, այնպես էլ աշխարհի տարբեր երկրների թանգարաններում (Արևելյան ժողովուրդների թանգարան, Նովոկուզնեցկի թանգարան), ցուցասրահներում ( Մոսկվայի Տրետիկովյան պատկերասրահ, Հայաստանի ազգային պատկերասրահ և մասնաճյուղեր) և անհատ անձանց հավաքածուներում (Հովնանյաններ, Լուիս-Սիմոն Մանուկյան, Հանրի և Սիմոն Սաբի, Մուսատով) և այլ բարձրաստիճան անձանց հավաքածուներում։
Կրթություն
1945թ. ընդունվել է Փանոս Թեռլեմեզյանի անվան Գեղանկարչական ուսումնարանը։ 1949թ. ավարտել ուսումնարանը։ 1955 թ. ավարտել է Երևանի գեղարվեստա-թատերական ինստիտուտի գեղանկարչության բաժինը՝ աշակերտելով Մարտիրոս Սարյանին, Հովհաննես Զարդարյանին, Գաբրիել Գյուրջյանին, Արա Սարգսյանին։
Ստեղծագործական գործունեությունը
1957 թ. մասնակցել է Մոսկվայում կայացած գեղանկարիչների 6-րդ համաշխարհային երիտասարդական փառատոնին։ Ստեղծագործել է 60 տարի շարունակ՝ արարելով մեծաքանակ և բարձրարվեստ գեղարվեստական գործեր՝ առավելապես բնանկարներ, դիմանկարներ, նատյուրմորտներ, որոնք գեղարվեստական բարձր արժեքների կրող են՝ հայկական բնաշխարհին բնորոշ գույներով, եթերային երանգներով։ Վաստակաշատ բնանկարչի բազմաթիվ աշխատանքներ ցուցադրվել են Հայաստանում և արտերկրում (Երևան, Ստեփանակերտ, Մոսկվա, Սպոկան, Վալենս, Նյու Ջերսի և այլուր)՝ արժանանալով տասնյակ մրցանակների, դիպլոմների ու պատվոգրերի։ Բազմիցս ձևավորել է Հայաստանի տաղավարը միջազգային մի շարք հեղինակավոր ցուցահանդեսներում։ 1956 թ. ՀԽՍՀ, իսկ 1960 թ.՝ ԽՍՀՄ նկարիչների միության անդամ էր։
Մանկավարժական գործունեությունը
2010 թվականից Երևանի ճարտարապետության և շինարարության պետական համալսարանի պատվավոր պրոֆեսոր։
Արտաքին հղումներ
<references group="«... Գիտես չէ՝ հայ ես, պետք է հայերեն խոսես»... Սլավիկ Պարոնյան։" /> <references group="ՍԼԱՎԻԿ ՊԱՐՈՆՅԱՆ` ՄԱՐԴ ՈՒՄ ԿՈՂՔԻՆ ԼԻՆԵԼՈՒ ՊԱՏԻՎՆ ԵՆՔ ՈՒՆԵՑԵԼ…" /> <references group="Հայաստանի Ազգային Պատկերասրահ։" /> <references group="Ցուցահանդես ԱԺ Կանաչ սրահում։" />
Կատեգորիա:Հայ նկարիչներ Կատեգորիա:ՀՀ ժողովրդական նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Լուսանկարչական լուսազգայուն նյութեր
Լուսանկարչական լուսազգայուն նյութեր, լուսազգայուն շերտեր այս կամ այն աստառի վրա, որոնք լույսի, էլեկտրամագնիսական և ռենտգենյան ճառագայթների ազդեցությամբ ընդունակ են առաջացնելու լուսանկարչական պատկերներ։ Կիրառվում են լուսատեխնիկական արտադրությունում, կինոնկարահանման և լուսանկարչության մեջ, ինչպես նաև տարբեր գրանցող սարքերում։ Լուսազգայուն շերտերը լույսի ազդեցությամբ փոփոխվող նյութերի նուրբ դիսպերս կախույթներ են (երբեմն էլ լուծույթներ) պաշտպանական կոլոիդում, սովորաբար, ժելատինում, հազվադեպ սպիտանյութում (ալբումինում), նիտրոթաղանթանյութում կամ մի քանի սինթետիկ խեժերում։ Գործածական Լուսանկարչական լուսազգայուն նյութերի ժելատինային էմուլսիոն շերտի հաստությունը 10—35 մկմ է։ Որպես լուսազգայուն միացություններ կիրառվում են արծաթի հալոգենիդները (հիմնականում՝ բրոմիդը)։
Տես նաև
Կատեգորիա:Լուսանկարչություն
Բենքս վարդ
Բենքս վարդ (Rosa banksiae), վարդազգիների ընտանիքին պատկանող բույս ։
Անվանում
Տեսակն իր անվանումն ստացել է ի պատիվ Լոնդոնի թագավորական ընկերության և գիտությունների հովանավոր Ջոզեֆ Բենքսի կնոջ՝ Դորոթի Բենքսի։ Ռուսալեզու գրականության մեջ հանդիպում է Բենքս վարդի քերականական ոչ ճիշտ տարբերակը՝ բենքսային վարդ կամ բենքսի մասուր։
Տարածման վայր
Բենքս վարդը հանդիպում է Չինաստանում՝ Հանսյու, Հուչժոու, Հենան, Հուբեյ, Ցզյանսու, Սըչուան և Յուննան նահանգներում։
Կենսաբանական նկարագիր
Բենքս վարդի թփերն ունեն մինչև 6 մետր բարձրություն, մշտականաչ են, երբեմն կարող են հասնել մի քանի տասնյակ մետրի։ Հին ճյուղերի վրա առկա են խոշոր և կոշտ փշեր, դալար ճյուղերն ունեն կարմրաշագանակագույն երանգ, համարյա մերկ են, փշերը կորացած են, կարճ՝ մինչև 5 մմ։ Մշակովի տեսակների մոտ փշերը բացակայում են։ Տերևները պտուտակավոր են, մինչև 4-6 սմ, թերթիկները գծային-նշտարաձև, կենտրոնաձիգ՝ վերևում սրացող, տերևները էլիպսաձև են, բարակամաշկ, փայլուն, վերևում սրացող։ Ծաղիկներն ունեն 1,5-2,5 սմ տրամագիծ, ծաղկաոտիկները 2,5-3 սմ են, բաժակատերևիկները հինգն են, ծաղկաթերթերը ևս հինգն են, բաժակատերևիկները ձվաձև են, թերթիկները կիսախավոտ են, կարող են լինել հոտավետ, կամ ոչ, սպիտակ կամ դեղին գույնի, հետևի կողմից ձվաձև են, հիմքում՝ սեպաձև, վերևում՝ շրջանաձև։
Էկոլոգիա
Բույսը հանդիպում է հովիտներում թփերի տեսքով, կարող է հանդիպել ծովի մակարդակից 500-ից 2200 մետր բարձրության սովորական ճանապարհների վրա։ Բենքս վարդը լայնորեն մշակվում է Չինաստանում, Հնդկաստանում, կենտրոնական Իրաքում և աճեցվում է որպես դեկորատիվ բույս։ Անգլիայում հայտնվել է 1807 թվականին։ Տուլոնում աճող սպիտակ բենքս վարդի հին նմուշի մոտ բնի տրամագիծը հիմքում հասել է 70 սմ-ի, բունը կազմված է եղել 6 ճյուղերից, որոնցից ամենահաստը եղել է 45 սմ ։ Ծաղկում է մեկ անգամ։
Օգտագործում
Արմատի կեղևն օգտագործվում է դաբաղման համար, Հնդկաստանում և Չինաստանում արմատներն ու տերևներն օգտագործում են ժողովրդական բժշկության մեջ։
Արտաքին հղումներ
Կատեգորիա:Պտղատու թփեր Կատեգորիա:Դեկորատիվ բույսեր Կատեգորիա:Ասիայի բուսական աշխարհ
Դորիս Լայնե
Դորիս Լիննեա Լայնե-Ալմի (Doris Linnea Laine-Almi։ ), անվանի ֆինն բալետի պարուհի, խորեոգրաֆ, մանկավարժ և պրոֆեսոր (1992)։
Կենսագրություն
Ծնվել է 1931 թվականի հոկտեմբերի 31-ին Ֆինլանդիայի Հելսինկի քաղաքում։
Ավարտել է Հելսինկիի ֆիննական ազգային բալետին կից բալետի դպրոցը, որտեղ կատարելագործվել է Ա․ Նորկոթի և Ն․ Քիսի մոտ։ Հետագայում վերապատրաստվել է Մոսկվայում․ սկզբում Մոսկվայի խորեոգրաֆիական պետական ակադեմիայում և Ռուսաստանի թատերական արվեստի ինստիտուտում, իսկ 1968-1969 թվականներին՝ Մեծ թատրոնում։
1947 թվականից դերասանուհի է, իսկ 1956-1976 թվականներին՝ ֆիննական ազգային բալետում բալետի պարուհի։ Նրա խաղացանկում կա ավելի քան 40 պարտիա, այդ թվում՝ բոլոր դասական պարտիաները։
1985-1992 թվականները եղել է ֆիննական ազգային բալետի գեղարվեստական ղեկավար և բալետմեյստեր։ Նրա բեմադրած աշխատանքներից է կարելա-ֆիննական «Կալեվալա» էպոսի մոտիվներով «Կյուլկի առևանգումը» բալետը։
Բազմիցս եղել է միջազգային բալետային մրցույթների (Մոսկվայի, Հելսինկիի, Վառնենսկու, Պեկինսկու ) նախագահ և ժյուրիի անդամ։
Նա դասավանդել է Ֆինլանդիայի ազգային օպերայի բալետային թատերախմբին կից պարարվեստի ուսումնարանում և եղել Ֆինլանդիայի և աշխարհի բազմաթիվ թատերական կազմակերպությունների վարչության կազմում։
Մահացել է 2018 թվականի դեկտեմբերի 15-ին ։.
Ծանոթագրություններ
Կատեգորիա:Հոկտեմբերի 31 ծնունդներ Կատեգորիա:1931 ծնունդներ Կատեգորիա:Հելսինկի քաղաքում ծնվածներ Կատեգորիա:Դեկտեմբերի 15 մահեր Կատեգորիա:2018 մահեր Կատեգորիա:Ֆինն պարուհիներ Կատեգորիա:Ֆինն մանկավարժներ
Լենսոյս
Լենսոյս (Lençóis), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Սեաբրա գավառի կազմի մեջ։ Բնակչությունը կազմում է 9877 մարդ՝ 2006 թվականի տվյալներով։ Գրավում է 1240,362 կմ2 տարածք։ Բնակչության խտությունը՝ 8,0 մարդ/կմ²։
Պատմություն
Քաղաքը հիմնադրվել է 1844 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Դասագրքերի բարեփոխության խնդիրը
«Դասագրքերի բարեփոխության խնդիրը», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի հոդվածներից՝ գրված 1913 թվականին ։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 222) հոկտեմբերի 4-ի համարում ։ Այնուհետև՝ 1969 թվականին Երևանում լույս տեսած Ն․ Թումանյանի «Թումանյանը քննադատ» գրքում (էջ 271-275) և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության հինգերորդ հատորում (էջ 276-280) ։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից ։
Սամուել Կլեյնշմիդտ
Սամուել Պետրուս Կլեյնշմիդտ (Samuel Petrus Kleinschmidt, Samualip Kutdlilerfia, ), գերմանացի և դանիացի լեզվաբան, աշխարհագրության ուսուցիչ, ժամանակակից գրենլանդերենի՝ որպես գրավոր լեզվի ուղղագրության հիմնադիր, գրենլանդերենի մասին բազմաթիվ աշխատությունների հեղինակ, Աստվածաշնչի որոշ հատվածների գրենլանդերեն թարգմանությունների հեղինակ, Մորավյան եկեղեցու (Չեխիայի Մորավիա շրջանից Գերմանիայի Սաքսոնիա շրջան արտաքսված կրոնական հալածյալների կողմից ստեղծված բողոքականության կրոնական ուսմունք) միսիոներ (քարոզիչ)։ Ծնվել է 1814 թվականի փետրվարի 27-ին Գրենլանդիայի Ալլուիտսոք գյուղում, մահացել է 1886 թվականի փետրվարի 8-ին Նյու Հերնհուտ (Հին Նուուկ, New Herrnhut (Old-Nuuk)) քաղաքում՝ Գրենլանդիայում։
Երիտասարդություն և կրթություն
Սամուել Կլեյնշմիդտը ծնվել է գերմանացի միսիոներների ընտանիքում։ Հայրը՝ Կոնրադ Կլեյնշմիդտը (Konrad Kleinschmidt, 1768 – 1832) ծագումով Գերմանիայի Թյուրինգիա շրջանի Օբերդորլա (Oberdorla) բնակավայրից էր, իսկ մայրը՝ Քրիստինա Պետերսենը՝ (Christina Petersen, 1780-1853) Դանիայի Տրուդսո (Trudsø) շրջանից էր (որն այժմ Ստրուերի՝ Struer, մի մասն է)։ Հաճախել է Սաքսոնիայի Կլեյնվելկա (Kleinwelka) դպրոցը։ Այնուհետև աշակերտել է Հոլանդիայի Զեյստ քաղաքի մի դեղատանը, այդ ընթացքում ստացել է ինտենսիվ լեզվաբանական կրթություն՝ սովորելով լատիներեն, հունարեն, եբրայերեն, ինչպես նաև գերմաներեն, ֆրանսերեն, անգլերեն՝ պահպանելով նաև իր մանկության լեզուները՝ դանիերեն, գերմաներեն, գրենլանդերեն։ 1837 թվականին մեկնել է Դանիա՝ Հարավային Յուտլանդիայի Քրիստիանսֆելդ քաղաք (Christiansfeld) և ստանալով աշխարհագրության ուսուցչի կրթություն՝ մի քանի տարի այնտեղ զբաղվել է ուսուցչությամբ։
Աշխատանք և լեզվաբանական գիտական գործունեություն Գրենլանդիայում
1841 թվականին վերադարձել է Գրենլանդիա և դարձել Ալլուիտսոքի Մորավյան եկեղեցու միսիոներ։ 1846-1848 թվականներին աշխատել է որպես ուսուցիչ Ակունաք (Akúnâĸ (Akunnaaq)) գյուղում, հետո Նյու Հերնհուտում (New Herrnhut): 1859 թվականին նա խզել է կապերը Մորավյան եկեղեցու հետ և միացել է Դանիայի լյութերական եկեղեցու միսիոներներին։
1846 թվականին ավարտելով գրենլանդերենի քերականության վերաբերյալ իր աշխատությունը՝ այն ուղարկել է տպագրության Բեռլինի համալսարան, սակայն այն տպագրվել է միայն 1851 թվականին։ Գրենլանդերենի քերականությանը, ինչպես նաև Լաբրադորի բարբառներին նվիրված իր հիմնական աշխատություններով Սամուել Կլեյնշմիդտը համարվում է գրենլանդերենի համակարգված գրավոր խոսքի հիմնադիրը։ Գրենլանդերենի քերականությանը նվիրված նրա աշխատությունը բացառիկ է, քանի որ Կլեյնշմիդտը քերականության առարկան նկարագրելու համար չի օգտագործել լատիներենի քերականության ավանդական սխեման, այլ կիրառել է անմիջապես գրենլանդերենին հարմարեցված սխեմա։ Այդ աշխատությունը նաև առաջին գիրքն է, որտեղ օգտագործվել է գրենլանդերենի ուղղագրություն, այդ իսկ պատճառով այն դարձել է գրենլանդերենի գրավոր խոսքի ստանդարտ՝ տիպական կիրառության ձև (մինչև 1973 թվականին գրենլանդերենի գրավոր խոսքի վերաբերյալ նոր բարեփոխման ընդունումը)։
Գրել է նաև գրքեր կենդանաբանության, աշխարհագրության և պատմության վերաբերյալ։ Գրենլանդերեն է թարգմանել նաև հատվածներ Հին և Նոր Կտակարաններից։
Սամուել Կլեյնշմիդտը եղել է գրենլանդերենի և գրենլանդական մշակույթի պահապանը։ Եղել է նաև «Atuagagdliutit/Grønlandsposten» թերթի (հիմնադրվել է 1861 թվականին) լրագրող։
1871 թվականին Կոպենհագենում հրատարակվել է գրենլանդերենի «Կլեյնշմիդտ մեծ բառարան»-ը՝ Տենիր Վիտտուս Ստինի (Tenir Vittus Steen) հետ համահեղինակությամբ։
Հարգանքի տուրք
Սամուել Կլեյնշմիդտը թաղված է Նուուկում։ Այդ քաղաքում նրան նվիրված մի հուշատախտակ կա՝ դանիերեն և գրենլանդերեն գրություններով՝ Սամուել Կլեյնշմիդտ, 1814-1886, Գրենլանդիայի մշակույթին և հասարակությանը մատուցած ծառայությունների համար։ 1882 թվականին արժանացել է Դանեբրոգ շքանշանի (Դանիայի ասպետական շքանշան) և ստացել է Հումբոլդտի համալսարանի պատվավոր դոկտորի կոչում։
1986 թվականին Դանիայի արքայական փոստը թողարկել է 35 էրե (դրամական միավոր Գրենլանդիայում) արժողությամբ նամականիշ՝ Սամուել Կլեյնշմիդտի դիմանկարով։
Իլ Օմոն
Բնակչությունը 2008 թվականի դրությամբ կազմում է 510 մարդ, բնակչության խտությունը` 146.55 մարդ/կմ²։ Բնակավայրը զբաղեցնում է 3.48 կմ² տարածք։
Սամուել Կլեյնշմիդտ
Գրքեր
(գրքի էլեկտրոնային տարբերակը)
Իլ Օմոն
Աշխարհագրություն
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 11 կմ հարավ։
Սամուել Կլեյնշմիդտ
Արտաքին հղումներ
Կատեգորիա:Գերմանացի լեզվաբաններ Կատեգորիա:Դանիացի լեզվաբաններ Կատեգորիա:19-րդ դարի գիտնականներ Կատեգորիա:Գերմանացի մանկավարժներ
Իլ Օմոն
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 336 աշխատունակ (15-64 տարեկան) բնակիչ, որոնցից ակտիվ էին 259-ը, իսկ ոչ ակտիվները` 77։ Ակտիվության ցուցանիշը կազմում է 77,1 %։ 259 աշխատունակ մարդկանցից աշխատել է 248 անձ (120 տղամարդ և 128 կին)։ Գործազուրկ են եղել 11 անձ (7 տղամարդ և 4 կին)։ 77 անաշխատունակներից 25-ը եղել են աշակերտներ կամ ուսանողներ, 34-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վաղարշապատի քաղաքային մարզադաշտ
«Վաղարշապատի Քաղաքային մարզադաշտ», ֆուտբոլի համար նախատեսված մարզադաշտ է Հայաստանի Հանրապետության քաղաք Վաղարշապատում։ Գտնվում է Մայր Աթոռի հարավային տարածքում։ Կառուցվել ու բացվել է 1973-ին։ Մարզադաշտը տեղավորում է 3000 հանդիսական։ Մինչև 2005, մարզադաշտը ծառայել է որպես «Վաղարշապատ» ֆուտբոլային ակումբի տնային խաղերի հյուրընկալման վայր, Հայաստանի առաջնության խաղերում։ Այն սեփականաշնորհվել է Մայր Աթոռին՝ Հայաստանի Կառավարության 2005 թ. որոշման հիման վրա ։
Ներկայում, մարզադաշտը գործում է որպես պարապմոնւքների վայր՝ Արմավիրի մարզի տարբեր ֆուտբոլային պատանեկան դպրոցների համար ։ Այժմ այն գտնվում է անբարենպաստ վիճակում։ Ըստ Մայր Աթոռի պաշտոնական կայքէջին, այն վերանորոգվելու է Եկեղեցու բարերաների աջակցությամբ ։
Ծանոթագրություններ
Կատեգորիա:Հայաստանի ֆուտբոլային մարզադաշտեր մ
Տիգրան Սարաֆյան
Տիգրան Սարաֆյան (մոտավորապես 1885-1890, Մարաշ, Մարաշի սանջակ- 1915, Ուրֆա), հայ բժիշկ։
Կենսագրություն
Ծնվել է մոտավորապես 1885-1890-ական թվականներին, Մարաշի սանջակի կենտրոն Մարաշ քաղաքում։ Բարձրագույն բժշկական կրթությունը ստացել է Շվեյցարիայում։ Սովորելու ընթացքում ծանոթացել և սիրահարվել է մի շվեյցարուհու։ Ուսումը ավարտելուց հետո վերադարձել է Մարաշ և աշխատել որպես բժիշկ՝ հետագայում դառնալով այդ տարիների Կենտրոնական Թուրքիայի ամենահայտնի բժիշկը։ Մոտավորապես 1913 թվականին շվեյցարուհին եկել է Մարաշ և ամուսնացել բժշկի հետ։
1915 թվականին՝ Մարաշի հայ բնակչության տեղահանության ժամանակ, ընտանիքով աքսորվել է դեպի Ուրֆա։ Գաղթականների քարավանն ուղեկցող գերմանացի կապիտան Շապենը Ուրֆայում առևանգել է բժշկի գեղեցկուհի կնոջը, իսկ բժշկին նրա հրամանով գնդակահարել են։ Հետագայում Շապենը տիկին Սարաֆյանին իր հետ տարել է Հալեպ։
Լուսաղբյուր (ամսագիր)
«Լուսաղբյուր» (ամսագիր), գրական, գեղարվեստական և գիտական ամսագիր (հետագայում՝ շաբաթաթերթ, ապա՝ հայերեն-ֆրանսերեն պարբերագիրք)։ Լույս է տեսել 1952-1956, 1959, 1970-1971-ին, Փարիզում։ Հրատարակիչ-խմբագիրներ՝ Պ. էլեկյան, Լ. Մոփոկլյան, Ա. Ալիքսանյան։ «Լուսաղբյուր»-ը համախմբել է ֆրանսահայ առաջադեմ մտավորականներին, ամրապնդել կապը սփյուռքի և հայրենիքի միջև։ Տպագրել է հայ սովետական գրողների ստեղծագործությունները, գրական-բանասիրական ուսումնասիրություններ, հոդվածներ գիտության, արվեստի և մշակույթի խնդիրների շուրջը։ Արժեքավոր են Հ. Զարդարյանի և Մ. Աթամճյանի՝ Սիամանթոյին, Դ. Վարուժանին, Մ. Մանուշյանին նվիրված հուշագրությունները։ Ներկայացրել է նաև խորհրդային և արտասահմանյան հեղինակների (Վ. Մայակովսկի, Յան Ռայնիս, Պ. էլյուար և ուրիշներ) գործերը։
Կատեգորիա:Ֆրանսիայի հայկական ամսագրեր Կատեգորիա:Հայկական գրական պարբերականներ Կատեգորիա:Հայկական գիտական պարբերականներ
Լյուպիտա Նիոնգո
Լյուպիտա Նիոնգո (lang-en|Lupita Nyong'o, ), քենիական դերասանուհի, ռեժիսոր և պրոդյուսեր, մեծաթիվ մրցանակների կրող, արժանացել է Օսկարի` «12 տարվա ստրկություն» պատմական դրամայում ստրուկ Պեթսիի դերը տանելու համար։
Կյանքը և կարիերան
Որպես դերասանուհի Նիոնգոն առաջին անգամ նկարահանվել է 2013 թվականին նկարահանված 12 տարվա ստրկություն ֆիլմում, որտեղ խաղացել է ստրուկի և գլխավոր կանացի դերը ։ Ֆիլմի պրեմիերայից անմիջապես հետո քննադատները Նիոնգոյին սկսեցին դիտարկել որպես   Օսկար մրցանակաբաշխության հավակնորդ`  2014 թվականի ընթացքում   երկրորդ պլանի լավագույն կանացի դերը տանելու համար, որի արդյունքում ի վերջո նա Օսկար ստացավ։
2014 թվականին People ամսագիրը Նիոնգոյին ընդգրկեց ամենագեղեցիկ կանանց ցանկի մեջ ։
2015 թվականին Նիոնգոն մասնակցություն է ունեցել Դանայ Գուրիերայի Eclipsed պիեսում և իր դերի համար ստացել է Թոնի մրցանակը` պիեսում լավագույն կանացի դերը տանելու համար։
Ծանոթագրություններ
Կատեգորիա:Օսկարակիրներ Կատեգորիա:Մեքսիկացի ֆեմինիստներ Կատեգորիա:Մեքսիկացի կինոռեժիսորներ Կատեգորիա:Կին մանկագիրներ Կատեգորիա:Մեքսիկացի կինոդերասաններ Կատեգորիա:Պրոդյուսերներ Կատեգորիա:Մեքսիկացի ռեժիսորներ Կատեգորիա:Եյլի համալսարանի շրջանավարտներ Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Քյոսլարն
Քյոսլարն (Kößlarn), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 1930 մարդ (դեկտեմբերի 31, 2010 թվական) ։ Զբաղեցնում է 25,48 կմ² տարածք։ Պաշտոնական կոդ՝ 09 2 75 131։
Բարեզար
Բարեզար, ձմեռանոց Արևմտյան Հայաստանում, Էրզրումի նահանգի Բայազետի գավառում։ 1878 թվականին ուներ քրդական 7 տ՝ 31 բնակիչներով։ Կովկասի 5-վերստանոց քարտեզում չի նշանակված ։
Զավեն Տեր Եղիյան
Զավեն Տեր-Եղիայան Պաղտատցի (Զավեն Եղիայան, ծնվել է Մոսուլ, Իրաք, Օսմանյան կայսրություն 1868 - մահացել է Բաղդադ, Իրաք 1947), Պոլսո Հայոց պատրիարք (1913–22) ։ Եղել է Պատրիարք Հայոց Ցեղասպանության ժամանակ։
Կենսագրություն
Զավեն Տեր-Եղիայանը ստացել է իր նախնական կրթությունը Բաղդադում։ Ապա շարունակել է ուսումը Արմաշի դպրեվանքում։ Ծառայել է Դիարբեքիրում որպես առաջնորդ եւ 1913 թվականին ընտրվել է Պոլսո Հայոց պատրիարք։ Օսմանյան կառավարությունը աքսորել է նրան Բաղդադ 1916 թվականին։ Կ. Պոլիս վերադարձել է 1918 թ. եւ իր պաշտոնը վարել մինչեւ 1922 թ.։
1926 թվականին Զավեն Տեր Եղիայանը դարձել է Կիպրոսի Մելքոնյան վարժարանի լիազոր տնօրեն։ 1927 թվականին վերադարձել է Բաղդադ։ Նա հեղինակել է «Պատրիարքական յուշերս. վաւերագրեր եւ վկայութիւններ» (Գահիրէ, 1947) հատորը։ Այս հուշագրությունը ներկայացնում է մանրամասն վկայություններ Հայոց Ցեղասպանության մասին եւ աղետը կանգնեցնելու ուղղված Պատրիարքի ջանքերի մասին։
Ծանոթագրություններ
Կատեգորիա:Պոլսո հայոց պատրիարքներ Կատեգորիա:Հայ աստվածաբաններ Կատեգորիա:1868 ծնունդներ Կատեգորիա:1947 մահեր Կատեգորիա:Հայոց ցեղասպանության ականատեսներ Կատեգորիա:Հայերն Օսմանյան կայսրությունում Կատեգորիա:Կոստանդնուպոլսի հայոց պատրիարքներ Կատեգորիա:Առաջին համաշխարհային պատերազմի օսմանյան մասնակիցներ
Մեր համազգային հոբելյանը և դպրոցն ու գրականությունը
«Մեր համազգային հոբելյանը և դպրոցն ու գրականությունը», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից ։
Ատլաս (աշխարհագրություն)
Ատլաս, աշխարհագրական քարտեզների համակարգված ժողովածուն՝ հրատարակված ալբոմի, գրքի ձևով կամ էլեկտրոնային տարբերակով։ Ժամանակակից աշխարհագրական ատլասներին բնորոշ են քարտեզների ներքին միասնությունը, համաձայնեցվածությունը և փոխլրացումը. դրանք ոչ թե ուղղակի տարբեր աշխարհագրական քարտեզների հավաքածուներ են կամ նրանց մեխանիկական համադրությունը գրքի կամ ալբոմների տեսքով, այլ իրենց մեջ միավորում են միմյանց հետ կապված և միմյանց լրացնող քարտեզներ, որոնք կազմում են մի համակարգ, որը պայմանավորված է ատլասի նշանակությամբ և նրա օգտագործման առանձնահատկություններով։ Աշխարհագրական ատլասները սովորաբար կազմվում են Երկիր մոլորակի համար, սակայն այդպիսի ատլասներ կան նաև Արեգակնային համակարգի այլ մոլորակների և դրանց արբանյակների համար։ Աշխարհագրական ատլասները տարբերվում են տարածքի ընդգրկմամբ (աշխարհի, առանձին պետությունների և մարզերի), բովանդակությամբ (ընդհանուր աշխարհագրական, տնտեսական, քաղաքական, հատուկ և համալիր), նպատակով (ուսումնական, տեղեկատու, տուրիստական, ռազմական)։
«Ատլաս» անվանումը մտցրել է ֆլամանդական քարտեզագիր Գերհարդ Մերկատորը (1595), ի պատիվ Լիբիայի առասպելական արքա Ատլասի, որն իբր առաջինն է պատրաստել երկնային գլոբուսը ։ Առաջին ձեռագիր քարտեզների ժողովածուն կազմել է Պտղոմեոսը (2-րդ դար)։ Հայերեն առաջին ատլասը, որ կոչվել է «Աշխարհագրական ատլաս ըստ աշխարհագրական զենութեանց», հրատարակվել է 1786 թվականին Վենետիկում ։
Նկարագրություն
Ընդհանրապես ատլասները իրենցից ներկայացնում են գիրք, բայց որոշ ժամանակակից ատլասներ ներկայանում են էլեկտրոնային ձևով։ Երկիր մոլորակի կամ նրա շրջանների մասին ավելի լավ պատկերացում կազմելու համար հաճախ ատլասի մեջ ֆիզիկական և ռելիեֆային քարտեզներից բացի ներառվում են նաև քաղաքական, կլիմայական, կրոնական (կրոնների տարածվածությունն աշխարհի տարբեր երկրներում), ժամային գոտիների քարտեզներ, տարբեր տեսակի սոցիալական քարտեզներ (բնակչության խտությունը, միջին եկամուտը, ծնելիությունը, մահացությունը), կլիմայական և տնտեսական (արդյունաբերության տարբեր ճյուղերի զարգացումը) քարտեզներ։
Պատմություն
Առաջին ատլասներն այդ անունը չեն կրել մինչև 1595 թվականին Մերկատորի ստեղծած ատլասը։ Առաջին գիրքը, որը կարող է կոչվել ատլաս, ալեքսանդրիացի աշխարհագրագետ Կլավդիոս Պտղոմեոսի կողմից մեր թվարկության 150 թվականին կազմվածն է։ Առաջին հրատարակությունը լույս է տեսել 1477 թվականին Բոլոնիայում և պարունակել 27 քարտեզ։ 1544 թվականից սկսած՝ տպագրվել են բազմաթիվ քարտեզներ հատկապես առևտրի խոշոր կենտրոններում, օրինակ՝ Հռոմում և Վենետիկում։ Քարտեզների յուրաքանչյուր հրատարակիչ դրանք թողարկում էր իր գաղափարներին և պահանջներին համապատասխան, հետևաբար այդ ժամանակի քարտեզները շատ են տարբերվել միմյանց, այդ թվում նաև իրենց չափերով։ Ժամանակ է պահանջվել, որ դրանք համապատասխանեցվեն միմյանց հետ։ Չնայած «ատլաս» տերմինը դեռևս գործածական չի եղել 1544 թվականին, այդ քարտեզները կոչվել են «ատլաս IATO» (Italian, Assembled to Order — քարտեզների իտալական ժողովածու) կամ «Լաֆրերիի ատլասներ» այդ ժամանակների քարտեզների հիմնական հրատարակիչ Անտոնիո Լաֆրերիի անունով։
Աբրահամ Օրտելիոսն իր ատլասը հրատարակել է 1570 թվականի մայիսի 20-ին։ Այս ատլասի հիմնական առանձնահատկությունն այն է, որ այն առավելագույնս նման է ժամանակակից ատլասներին, ի տարբերություն նախորդների։ «Theatrum Orbis Terrarum» ատլասը պարունակել է 53 քարտեզ-էջ, որ ներկայացրել են աշխարհի տարբեր երկրներ։ Դա եղել է առաջին գիրքը, որ պարունակել է միատեսակ չափի լավագույն քարտեզներ, ինչը շատ կարևոր էր առևտուր կատարալու համար։
Այնուամենայնիվ, «ատլաս» տերմինն սկսել է օգտագործվել մի փոքր ավելի ուշ՝ Գերհարդ Մերկատորի ատլասի հետ, որը կոչվել է «Atlas, Sive Cosmographicae Meditationes De Fabrica Mundi et Fabricati Figura»: 19-րդ դարի վերջին և 20-րդ դարի սկզբին Բրոքհաուզի և Եֆրոնի հանրագիտական բառարանի էջերում «ատլաս» տերմինի ծագումը բացատրվել է հետևյալ կերպ. "«Նման ժողովածուի շապիկին սովորաբար պատկերվել է երկրագունդն իր ուսերին պահող Ատլաս տիտանը։ Հետագայում այդ անվանումը փոխանցվել է նաև այլ տիպի պատկերների ժողովածուների» ։"
Դասակարգում
Ըստ տարածքի՝ ատլասները լինում են՝ Նմանատիպ բաժանում է գործում նաև ջրային մարմինների ատլասների դեպքում, օրինակ՝ օվկիանոսների ու նրանց խոշոր հատվածների, ծովերի, նեղուցների, խոշոր լճերի և այլն։
Ըստ թեմատիկայի առանձնացվում են՝ Հաճախ օգտագործվում է «թեմատիկ ատլաս» տերմինը, որը վերաբերում է բնության մասնաճյուղային և սոցիալ-տնտեսական ատլասներին։ Տեղանքային և թեմատիկ դասակարգումների երկաստիճան համադրման արդյունքում ստացվում են ատլասների ենթատեսակներն ըստ բովանդակության։
Ատլասները դասակարգում են նաև ըստ դրանց օգտվողների՝ գիտական, երկրաբանական, զբոսաշրջային, ճանապարհային, պրոպագանդիստական և այլն։ Ըստ այս դասակարգման մյուս ձևի՝ ատլասները լինում են գիտատեղեկատվական, որոնք պարունակում են քարտեզագրվող երևույթի ամբողջական բնութագիրը, և հանրամատչելի, որը նախատեսված է ընթերցողների լայն շրջանակի համար։ Ատլասները տարբերվում են նաև ըստ չափերի՝ մեծ կամ սեղանի, միջին, փոքր, իսկ վերջինների շարքում՝ նաև գրպանի։
Արտաքին հղումներ
Կատեգորիա:Քարտեզագրություն
Դիահերձման սենյակ համար չորս
Սյուժե
Պատմվածքը գրված է Հովարդ Քոթրելլի անունից, ով քառասունչորս տարեկան բորսային գործակատար է՝ Դերրի քաղաքից։ Մի անգամ նա արթնանում է դիահերձարանում՝ դիակների համար նախատեսված պարկում, լիովին անդամալույծ։ Սկզբում նրան թվում է, թե մեռած է, սակայն ինչ-որ կերպով կարողանում է զգալ՝ ինչ է տեղի ունենում։ Հետո նա վերջապես գալիս է այն մտքին, որ կեդնանի է, սակայն լիովին չի հիշում, թե ինչ է իր հետ տեղի ունեցել։ Նա աղոտ հիշում է միայն այն, որ խաղում էր գոլֆ, և իրեն խայթեց կամ ինչ որ մի միջատ, կամ էլ օձ։ Նա փորձում է իրեն դիահերձողին տալ որևէ ազդանշան, սակայն չի հաջողվում։ Ավագ հերթապահ բժիշկ Արնելը դիակն ուսումնասիրության է ներկայացնում պրակտիկանտ Փիթերին, ով չի նկատում նրա ոտքին առկա խայթածի հետքը։ Փիթերն արդեն պատրաստվում էր սկսել դիահերձումը, երբ բժիշկ Արլենին հետաքրքրեց Հովարդի ազդրի ներսի մասի հին սպին, որը նա ուներ դեռևս Վիետնամի պատերազմի ժամանակներից։ Երբ նա Հովարդի առնանդամը բռնած զննում էր սպին, դիահերձման սենյակ է վազքով ներս մտնում սանիտարը, ով բղավում էր որ բժիշկներից մեկին խայթել է օձը, որը թաքնվել էր գոլֆի մականների պայուսակում, ինչի արդյունքում նա կորցրել է իր շարժունակությունը։ Բոլորը սարսափով նայեցին, որ պատրաստվում էին հերձել կենդանի մարդուն․ Հովարդի մոտ սկսել էր էրեկցիա։
Վերջաբանում Հովարդը նկարագրում է, որ իրեն խայթել է «պերուական բումսլանգը», որին, մյուս օձերի հետ մեկտեղ, իր տան մեջ էր պահում բանկային մի գրասենյակի աշխատող, ով տարված էր վիպերոֆոլիայով (օձերի բազմացում և հավաքում), և վախեցել էր այդ պատմությունից եկու օր հետո։ Հովարդը հիշեցնում է նաև, որ որոշ ժամանակ հանդիպել է բժիշկ Արլենի հետ, սակայն նրանք ստիպված եղան բաժանվել։ Այն գրգռիչ իրադարձության պատճառով, որի շնորհիվ նրանք ծանոթացել էին, հանգեցրեց նրանց սեռական անհամատեղության։
Ստեղծման պատմություն
Պատմվածքի հեղինակային մեկնաբանություններում Քինգը հիշեցնում է, որ «Դիահերձման սենյակ համար չորս»-ի գաղափարն առաջացել էր «Ալֆրեդ Հիչքոքը ներկայացնում է» հեռուստասերիալի էպիզոդներից մեկից։ Այն պատմում էր ծանր վնասվածքներ ստացած մարդու մասին, ում համարելով մեռած, պատրաստվում էին հերձել։ Վերջինս արցունք թափելով հասկացրեց, որ կենդանի է։ Քինգը կարծեց, որ առանձնապես իրեն ավելի հարմար կլինի գրել հաղորդակցման պակաս հուզիչ եղանակ ։ Ընթերցողների հետ հանդիպումներից մեկում, Քինգն այն պատմվածքը բնորոշեց, որպես «բավականին լկտի» (pretty gross) ։ Գրողը նաև հիշեցրեց, որ «պերուական բումսլանգ» օձերի տեսակ գոյություն չունի։ Նա անվանումը մասնակիորեն վերցրել է Ագաթա Քրիստիի վեպերից մեկում եղած տեսակից (այնտեղ հիշատակվում է իրականում գոյություն ունեցող աֆրիկական բումսլանգը) ։
Պատմվածքն առաջին անգամ տպագրվել է 1997 թվականին լույս տեսած «Վեց պատմություն» ժողովածուում, նույն թվականին էլ՝ «Ռոբերտ Բլոկի խելագարները» անթոլոգիայում։ 2002 թվականին, այն տեղ գտավ «Ամեն ինչ հնարավոր է» ժողովածուի պատմվածքների շարքում ։ 2002 թվականին դուրս եկավ «Ամեն ինչ հնարավոր է․ 5 մռայլ հեքիաթներ» աուդիոգիրքը, որի կազմում մտան «Ամեն ինչ հնարավոր է» շարքի հինգ պատմվածքներ, ներառյալ «Սեկցիոն սենյակ համար չորս»-ը ։
Քննադատական կարծիքներ
Ռուս պատմագետ և լրագրող Վադիմ Էրլիխմանն իր «Մութ կողմի թագավորը։ Սթիվեն Քինգն Ամերիկայում և Ռուսաստանում» գրքում անվանում է «Ամեն ինչ հնարավոր է» ժողովածուի լավագույն պատմվածքներից մեկը, նշելով, որ այն ունի «լավ, նույնիսկ զվարճալի վերջաբան». Սթիվեն Սպինեզին իր «Հնարավոր Սթիվեն Քինգ» գրքում այն անվանում է Սթիվեն Քինգի ամեասարսափելիներից մեկը և թողնում իր վարկանշային աղյուսակի 50-րդ հորիզոնականում ։ Պատմածքը 1998 թվականին անվանակարգվել է Բրեմ Սթոքերի մրցանակաբաշխությունում ։ «Мир фантастики» (Ֆանտաստիկայի աշխարհ) ամսագրում «Սենյակ 6» ֆիլմի կարծիքի մեջ նշված էր, որ սյուժետային քայլերը կրկնում են Սթիվեն Քինգի մի քանի ստեղծագործություններում եղածներից, այդ թվում նաև «Դիահերձման սենյակ համար չորս»-ից, այն դեպքում, երբ Քինգի անունը ֆիլմում նշված չէ ։
Արտաքին հղումներ
Կատեգորիա:Սթիվեն Քինգի ստեղծագործություններ Կատեգորիա:Պատմվածքներ Կատեգորիա:Անգլերեն գրականություն
Փյունիկ (մարզադաշտ)
«Փյունիկ», ֆուտբոլի համար նախատեսված մարզադաշտ Հայաստանի մայրաքաղաք Երևանում։ Գտնվում է Կենտրոն համայնքում, Ծիծեռնակաբերդի բարձունքի հարևանությամբ։ Կառուցվել ու բացվել է 2004 թ., «Փյունիկ» ֆուտբոլային ակումբի մարզադպրոցի (նախկինում՝ «Կիլիկիա» մարզադպրոց) տարածքում։ Մարզադաշտը տեղավորում է 770 հանդիսական՝ 100 տոկոս նստատեղերով։ Մարզադաշտը հիմնականում ծառայում է որպես Հայաստանի առաջնության առաջին խմբում հանդես եկող «Փյունիկ-2» թիմի տնային հանդիպումների վայր ։
Ծանոթագրություններ
Կատեգորիա:Ֆուտբոլային մարզադաշտեր Կատեգորիա:Մարզադաշտեր Հայաստանում
Ուզկայա (գետ, թափվում է Բալթիկ ծով)
Ուզկայա (Узкая), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Կուրիշի ծոցի ափին։ Գետի երկարությունը 12 կմ է, ավազանի տարածքը 23,3 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վալերիան Գափրինդաշվիլի
Վալերիան Գափրինդաշվիլի (ვალერიან გაფრინდაშვილი, (2 հունվարի, 1889), Քութայիս, Վրաստան, Ռուսական կայսրություն - 31 հունվարի, 1941, Թբիլիսի, Վրացական ԽՍՀ, ԽՍՀՄ), վրացի բանաստեղծ, թարգմանիչ։
Կենսագրություն
Վալերիան Գափրինդաշվիլին ծնվել է 1888 թվականի դեկտեմբերի 21-ին (1889 թվականի հունվարի 2-ին) Քութայիսում։ 1914 թվականին ավարտել է Մոսկվայի պետական համալսարանի իրավաբանության ֆակուլտետը։ Իր ստեղծագործությունները տպագրել է 1914 թվականին Ս. Գորոդեցկու «Ars» ամսագրում, վրացական տարբեր հրատարակություններում։ Եղել է վրացական «Երազային գազելներ» ամսագրի խմբագիր։
Խորհրդային տարիներին գրել է հեղափոխությանը («Վերադարձ դեպի հողը»), սոցիալիստական շինարարությանը նվիրված բանաստեղծություններ։
Վալերիան Գափրինդաշվիլին վրացերեն է թարգմանել ռուս (Ալեքսանդր Պուշկին, Միխայիլ Լերմոնտով, Նիկոլայ Նեկրասով, Ալեքսանդր Բլոկ), ֆրանսիացի, գերմանացի ու անգլիացի գրողների ստեղծագործություններ։ Ռուսերեն է թարգմանել Նիկոլայ Բարաթաշվիլիի բոլոր ստեղծագործությունները։
Վալերիան Գափրինդաշվիլին իր կյանքն ավարտել է ինքնասպանությամբ։
Արտաքին հղումներ
Կատեգորիա:Վրացի բանաստեղծներ Կատեգորիա:Վրացի թարգմանիչներ Կատեգորիա:Ինքնասպան գրողներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Վրացի լրագրողներ Կատեգորիա:20-րդ դարի թարգմանիչներ Կատեգորիա:Խորհրդային բանաստեղծներ Կատեգորիա:20-րդ դարի տղամարդ գրողներ Կատեգորիա:20-րդ դարի ռուս բանաստեղծներ Կատեգորիա:Բանաստեղծներ այբբենական կարգով
Տոնածառը (Ամանորյա հեքիաթ)
Տոնածառը, խորհրդային տարիներին երեխաների համար նկարահանված մուլտֆիլմ։ Նկարահանվել է 1942 թվականին՝ ռեժիսորներ Միխայիլ Ցեխանովսկու և Պյոտոր Նոսովի կողմից։ Հեքիաթը Նոր տարին Ձմեռ պապիկի հետ դիմավորելու մասին է ։
Սյուժե
Անտառի կենդանիները (նապաստակները, աղվեսները, արջերը, սկյուռիկները) պատրաստվում են Նոր տարվան, զարդարում են եղևնիները։ Այդ պահին նրանց մոտ է գալիս Ձմեռ պապը, որպեսզի նրանց խաղալիքներ նվիրի։ Բայց չար գայլերը փորձում են խանգարել և գողանալ նվերները` փակելով նրա ճանապարհը։ Իմանալով այդ մասին` կենդանիները բոլորը միասին օգնում են նրան քշել գայլերին։ Վերջում Ձմեռ պապը զարդարում է անտառի ամենամեծ եղևնին, և գալիս է Նոր տարին։ Բոլորը մասնակցում են Ամանորի տոնակատարությանը։
Արտաքին հղումներ
Կատեգորիա:1942 մուլտֆիլմեր Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Պյոտր Նոսովի մուլտֆիլմեր
Զեյվա (այլ կիրառումներ)
Զեյվա, կարող է վերաբերել՝
Հրեշավոր երևույթ
«Հրեշավոր երեևույթ», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի հոդվածներից՝ գրված 1913 թվականին ։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 225) հոկտեմբերի 8-ի համարում, այնուհետև՝ 1969 թվականին Երևանում լույս տեսած Ն․ Թումանյանի «Թումանյանը քննադատ» (էջ 276-277) գրքում, ապա Երևանում`1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 280-281) ։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1913 գրականությունում
Ֆելիքս Ձերժինսկի
Ֆելիքս Էդմունդովիչ Ձերժինսկի (Феликс Эдмундович Дзержинский, Feliks Dzierżyński, օգոստոսի 30, (սեպտեմբերի 11), 1877, Զերժինովո կալվածք (ներկայումս Մինսկի մարզի Մաոլբցիի շրջանում) - հուլիսի 20, 1926, Մոսկվա), լեհ բոլշևիկ հեղափոխական, խորհրդային պետական և կուսակցական գործիչ, հեղափոխական շարժման ակտիվ մասնակից։ 1917-1926 թվականների ընթացքում գլխավորել է Խորհրդային Միությում ձևավորված պետանվտանգության առաջին երկու կառույցները՝ ՉԵԿԱ և ՆԿԳԲ։ ԽՍՀՄ քաղաքական բռնաճնշումների և զանգվածային սպանությունների (Կարմիր ահաբեկչություն, կազակազերծում) կազմակերպիչ-պատասխանատուներից է։
Կենսագրություն
Իբրև ԼԹ և ԼՄԴ գլխավոր վարչության անդամ գլխավորել է 1905 թվականի մայիսմեկյան ցույցը Վարշավայում։
Աշխատանք
Աշխատել է ՌՄԴԲԿ Վարշավայի ռազմահեղափոխական կազմակերպությունում։
Փետրվարյան հեղափոխության հաղթանակի շնորհիվ Ձերժինսկին ազատվել է Մոսկվայի «Բուտիրսկայա» բանտից և անմիջապես անցել ակտիվ կուսակցական գործունեության։ Եղել է Մոսկվայի քաղաքային կուսակցական 1-ին կոնֆերանսի (1917 թվականի ապրիլ), ՌՍԴԲ(բ) կ 7-րդ (Ապրիլյան) կոնֆերանսի և ՌԱԴԲ(բ) կ 6-րդ համագումարի պատգամավոր, որտեղ ընտրվել է կուսակցության ԿԿ անդամ։ 1917 թվականի հոկտեմբերի 16 (29)-ին ՌՄԴԲ(բ) կ ԿԿ ընդլայնված նիստում ընտրվել է ռազմահեղափոխական կուսակցական կենտրոնի կազմում՝ զինված ապստամբությունը ղեկավարելու համար, իսկ Պետրոգրադի խորհրդի կողմից՝ ՌՀԿ կազմում։
Պաշտոններ
Հոկտեմբերյան զինված խռովության կազմակերպիչներից է, ղեկավարել է կապը Սմոլնիի և ապստամբական ջոկատների միջև։ Եղել է խորհուրդների (սովետներ) Համառուսաստանյան 2-րդ համագումարի պատգամավոր. ընտրվել է ԿԴԿ թվականի և նրա նախագահության անդամ։ 1917 թվականի դեկտեմբերի 7(20)-ին, Լենինի առաջարկությամբ, նշանակվել է Համառուսաստանյան արտակարգ հանձնաժողովի (ՎՉԿ, ՉԵԿԱ) նախագահ, որը մեծ ռեսուրսներ ու լիազորություններ ստանալով անխնա հետապնդում և բռնաճնշումների էր ենթարկում «հակահեղափոխական» և «հակասովետական» ընկալվող տարրերի։ Ռուսաստանի քաղաքացիական պատերազմի տարիներին կուսակցության Կենտկոմի և խորհրդային կառավարության հանձնարարականով Չեկան զբաղվել է քաղաքական հակառակորդների և դիվերսանտների ձերբակալմամբ ու զանգվածային գնդակահարություններով։
1921 թվականի հունվարի 27-ից ՀամԿ(բ)Կ-ին կից՝ «երեխաների կյանքը բարելավող հանձնաժողովի» նախագահն էր, որտեղ լայնածավալ աշխատանք է կատարել խորհրդային ու համաճարակից միլիոնավոր անապաստան երեխաների համար որբանոցներ կառուցելու գործում։ 1921 թվականի ապրիլի 14-ից՝ հաղորդակցության ճանապարհների ժողկոմ, մնալով ՎՉԿ նախագահ և ներքին գործերի ժողկոմ։
1924 թվականի փետրվարի 2-ից՝ ԽՍՀՄ «ԺՏԲԻ» նախագահ, մնալով ԽՍՀՄ ԺԿՍ-ին կից Միացյալ պետքաղվարչության նախագահ։ Ձերժինսկին եղել է կուսակցության 8-րդ, 10-14-րդ համագումարների պատգամավոր, 7-14-րդ համագումարներում ընտրվել է ԿԿ անդամ, 1920 թվականի ապրիլից՝ ՌԿ(բ) կ ԿԿ կազմբյուրոյի, 1924 թվականի հունիսից՝ ԿԿ քաղբյուրոյի անդամության թեկնածու։ Համառուսաստանյան և ԽՍՀՄ ԿԴԿ անդամ էր։
Պարգևներ
Պարգևատրվել է Կարմիր դրոշի շքանշանով։ Աճյունն ամփոփված է Կրեմլի պատի մեջ։
Բալահովիտ (Կոտայքի մարզ)
Բալահովիտ է վերանվանվել 1968 թ.-ի դեկտեմբերի 26-ին։
Բնակչություն
Բալահովիտի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ, այգեգործությամբ և պտղաբուծությամբ։
Պատմամշակութային կառույցներ
Բալահովիտում կա Աուրբ Աստվածածին եկեղեցի (19֊րդ դար), հարավ-արևմուտքում՝ մ.թ.ա. 3-րդ հազարամյակի քաղաքատեղի, իսկ գյուղի եզրին՝ հին դամբարաններ (մ.թ.ա. 2-րդ-1-ին հազարամյակ)։
Ծանոթագրություններ
Կատեգորիա:Կոտայքի մարզի գյուղեր
Հրավեր հայ գրողների կովկասյան ընկերության վարչությունից
«Հրավեր հայ գրողների կովկասյան ընկերության վարչությունից», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի հոդվածներից՝ գրված 1913 թվականին ։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 223) հոկտեմբերի 15-ի համարում ։ Այնուհետև՝ 1969 թվականին Երևանում լույս տեսած Ն․ Թումանյանի «Թումանյանը քննադատ» գրքում (էջ 275-276) և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության վեցերորդ հատորում (էջ 412) ։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1913 գրականությունում
Լիվրամենտու դի Նոսա Սենյորա
Լիվրամենտու դի Նոսա Սենյորա (Livramento de Nossa Senhora), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Լիվրամենտու դու Բրումադու գավառի կազմի մեջ։ Բնակչությունը կազմում է 52 769 մարդ՝ 2006 թվականի տվյալներով։ Գրավում է 2 267,021 կմ2 տարածք։ Բնակչության խտությունը՝ 18,0 մարդ/կմ²։ Քաղաքի տոնը նշվում է օգոստոսի 13-ին։
Պատմություն
Քաղաքը հիմնադրվել է 1715 թվականին։
Աշխարհագրություն
Կլիման տարածքում կիսաանապատային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Լուծանք
Լուծանք, պարալիզ (հուն. παράλυση թուլություն), ծայրանդամների կամային շարժումների խանգարում, պայմանավորված է ողնուղեղի և գլխուղեղի շարժիչ կենտրոնների, կենտրոնական և ծայրամասային նյարդային համակարգերի հաղորդչական ուղիների ախտահարումներով։ Լուծանք կարող է լինել լրիվ (պարալիզ) կամ ոչ լրիվ՝ կիսալուծանքի (պարեզ) ձևերով։ Պատճառներն են՝ արյան շրջանառության խանգարումները, բորբոքային պրոցեսները, վնասվածքները, նյարդային համակարգի ուռուցքները և այլն։ Լուծանք կարող է լինել մեկ մկանի կամ մեկ ծայրանդամի ( մոնոպլեգիա կամ մոնոպարեզ ), մարմնի մեկ կողմի ոտքի և ձեռքի (հեմիպլեգիա կամ հեմիպարեզ), երկու ձեռքի կամ երկու ոտքի՝ երկկողմանի լուծանք (պարապլեգիա կամ պարապարեզ), 4 ծայրանդամները միաժամանակ (տետրապլեգիա կամ տետրապարեզ)։ Ըստ տեղադրության տարբերում են ծայրամասային կամ թորշոմած լուծանք, որը հետևանք է ողնուղեղի շարժիչ բջիջների, նրա առաջային եղջյուրների, ծայրամասային նյարդերի, հյուսակների կամ գլխուղեղային նյարդերի կորիզների ախտահարման։ Կենտրոնական կամ սպաստիկ լուծանք առաջանում է կենտրոնական շարժիչ նեյրոնների ախտահարումից։ Ծայրամասային լուծանք բնորոշվում է շարժումների լրիվ բացակայությամբ, մկանների տոնուսի անկումով, ջլային ռեֆլեքսների մարմամբ, մկանների ատրոֆիայով։ Կենտրոնական լուծանք ընթանում է շարժողական ֆունկցիայի ոչ լրիվ բացակայությամբ, մկանների տոնուսի, ջլային և շրջոսկրային ռեֆլեքսների բարձրացմամբ՝ առանց մկանների ետաճման։ Առաջանում են ախտաբանական ռեֆլեքսներ (Բաբինսկու, Ռոսոլիմոյի)։ Ենթակեղևային գոյացությունների ախտահարման դեպքում առաջանում է արտաբրգային (էքստրապիրամիդայի) լուծանք։ Լուծանքներն ախտորոշում են էլեկտրամկանագրության շնորհիվ։ Բուժումը նախատեսում է հիմնական հիվանդության վերացում, ծայրանդամների ֆունկցիաները վերականգնող մեթոդների կիրառում, բուժական ֆիզկուլտուրա։
Կատեգորիա:Մարդկային հիվանդության ախտանիշներ
Բռնցքամարտը 2012 ամառային օլիմպիական խաղերում
Բռնցքամարտը 2012 թվականի Ամառային օլիմպիական խաղերում անցկացվել է հուլիսի 28-ից օգոստոսի 12-ը։ Խաղարկվում էին մեդալների 13 հավաքածու, որոնցից 10-ը` տղամարդիկ։ Յուրաքանչյուր քաշային կարգում երկիրը ներկայացնում էր միայն մեկ մարզիկ։
Ղազախ մարզիկ Սերիկ Սապիևը մինչև 69 կգ քաշային կարգում նվաճելով ոսկե մեդալը, ճանաչվեց որպես մրցաշարի տեխնիկապես առավել ուժեղ բռնցքամարտիկ և ստացավ Վալ Բարկերի գավաթը։
Ծանոթագրություններ
Կատեգորիա:Բռնցքամարտը օլիմպիական խաղերում Կատեգորիա:Ցանկեր
Եզրույթ
Եզրույթ (terminus - սահման), բառ կամ բառակապակցություն, որ հանդիսանում է գիտության, տեխնիակայի կամ արվեստի (և այլն) որևէ հասկացության անվանումը ։
Ընդհանուր բնութագիր
Եզրույթները կոնկրետ մասնագիտականեցնում են, նշում են և հստակեցնում, այդ ոլորտի կարևոր առարկաները, երևույթները, նրանց հատություններն ու փոխազդեցությունները։ Ի տարբերություն ընդհանուր խոսակցական բառերի նրանք զերծ են բազմիմաստությունից, չունեն զգայական երանգավորում։ Եզրույթը իր ոլորտի սահմաններում միանշանակ է։ Եզրույթները գոյություն ունեն որոշակի տերմինաբանության սահմաններում։ Ի տարբերություն սովորական բառերի նրանք կապված չեն համատեքստով։ Տրված հասկացության սահմաններում այդ եզրույթը պիտի լինիմիանշանակ, համակարգված, ոճաբանորեն չեզոք (օրինակ «քվարկ», «ատոմ»)։ «Տերմինաբանություն» դասագրքի հեղինակ Ս. Վ. Գրինյով-Գրինևիչի կարծիքով, Եվրոպական լեզուներում եզրույթների ցուցակը կարելի է սահմանափակել գոյականներով ։ Նա նաև ընդունում է այն «հրաշալի կարծիքի» գոյությունը, ըստ որի՝ եզրույթ կարելի է համարել նաև որոշ բայեր, չնայած, նա հերքում է այդ միտքը՝ համարելով այն չկայացած։ Այստեղից նրա սահմանումը՝ «անվանողական միավոր, որ օգտագործվում է հասկացության ճշգրիտ անվանման համար»։
Եզրույթները ենթարկվում են տվյալ լեզվի բառակազմության, քերականության և հնչյունաբանության կանոններին։
Որոշ դեպքերում տվյալ եզրույթը մտնում է տարբեր առարկայակն ոլորտների մեջ և առաջանում է համանուն բառեր։ Օրինակ, լատիներենից վերցված լիգատուրա (ligatura) բառը մետաղաձուլության մեջ նշանակում է մետաղի որոկի բարձրացում, իսկ վիրաբուժության մեջ նշանակում է անոթների կարելու թել։
Ժամանակակից գիտությունը ձգտում է տերմինաբանության միջազգայնացման։
Տրամաբանության մեջ տերմինը ֆորմալացված լեզվի տարր է, որը համապատասխանում է սովորական քերականության իմաստին կամ դրա ավելացմանը և ավանդական տրամաբանության մեջ դատողության առարկային։
Գրականություն
Կատեգորիա:Բառարանագրություն Կատեգորիա:Տրամաբանություն
Վեներայի ծնունդը (այլ կիրառումներ)
Վեներայի ծնունդը եզրը կարող է վերաբերել՝
Սենտ Տերանս
Սենտ Տերանս (Sainte-Thérence), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Մարսիյյա ան Կոմբրայ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03261։
Տնտեսություն
2007 թվականի տվյալներով 121 աշխատունակ տարիքի մարդկանցից (15-64 տարեկան) 92-ը տնտեսապես ակտիվ էին, 29-ը անգործունակ (ակտիվության ցուցանիշը 76,0 %, 1999 թվականին եղել է՝ 71,7 %)։ 92 աշխատունակ բնակիչներից 83-ը աշխատում էին (49 տղամարդ և 34 կին), անաշխատանք էին 9-ը (2 տղամարդ և 7 կին)։ 29 անգործունակ մարդկանցից 9-ը աշակերտներ կամ ուսանողներ են, 10-ը թոշակառու, 10-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ